Быў час, калі прафесія псіхолага лічылася нечым навамодным, падавалася простай і лёгкай. Многія выпускнікі школ імкнуліся атрымаць дыплом псіхолага, але далёка не ўсе з іх у поўнай меры разумелі, што ўяўляе сабой гэтая прафесія і тым больш не аналізавалі, наколькі яны гатовы працаваць у ёй. Цяпер у абітурыентаў іншае стаўленне. Калі гаварыць пра Гомельскі дзяржаўны ўніверсітэт, то на факультэт псіхалогіі і педагогікі ў большасці маладыя людзі прыходзяць абдумана, з добрым уяўленнем будучай дзейнасці, з аналізам сваёй стрэсаўстойлівасці, вельмі неабходнай спецыялісту, якому належыць вырашаць чужыя праблемы, разбірацца ў перажываннях незнаёмых людзей.